Afrikan, Karibian ja Tyynenmeren maiden ja Euroopan unionin (AKT-EU) välillä solmitun yleissopimuksen nojalla järjestettävä yhteiskokous - Päätöslauselma -Luonnononnettomuuksien torjunta



Virallinen lehti nro 059 , 01/03/2000 s. 0040 - 0040



PÄÄTÖSLAUSELMA(1) Luonnononnettomuuksien ehkäiseminen Yhteinen edustajakokous, joka - kokoontui Nassaussa (Bahama) 11. - 14. lokakuuta 1999, - ottaa huomioon Euroopan parlamentin päätöslauselman A4-0021/97, - ottaa huomioon Euroopan parlamentin 2. lokakuuta 1997 antaman lausunnon, - ottaa huomioon komission tiedonannon KOM(96)0153 - C4-0265/96, - ottaa huomioon humanitaarisesta avusta 20 päivänä kesäkuuta 1996 annetun asetuksen N: o 1257/96, A. ottaa huomioon luonnononnettomuuksien kasvavan uhan ja yleistymisen sekä niiden tuhoisuuden lisääntymisen, mikä voi olla seurausta ilmastonmuutoksesta, väestöpaineesta ja ihmisten vaikutuksesta luontoon kaikkialla maailmassa, B. ottaa huomioon, että kun suuronnettomuudet vaativat suuren määrän uhreja ja aiheuttavat korkeita yhteiskunnallis-taloudellisia kustannuksia, ne vaikeuttavat myös kehitysprosesseja, joissa Euroopan unioni on osallisena, C. ottaa huomioon, että Euroopan unionin osuus on 44 prosenttia koko maailman kehitysavusta ja että ECHO vastaa 40 prosentista koko Euroopan antamasta avusta, D. uskoo vakaasti, että luonnononnettomuuksien vaaran ehkäisyn ottaminen paremmin huomioon kehitysstrategioiden suunnittelussa ja toteuttamisessa edistäisi huomattavasti kestävän kehityksen ensisijaisen tavoitteen saavuttamista, 1. kiinnittää komission, ministerineuvoston ja jäsenvaltioiden huomiota suuronnettomuuksien ehkäisyyn ja niihin varautumiseen, jotta ihmishenget voitaisiin turvata paremmin, ehkäistä kärsimyksiä ja vähentää suuronnettomuuksien taloudellisia seurauksia; 2. tukee voimakkaasti ECHO: n Kaakkois-Aasiassa, Bangladeshissa, Keski-Amerikassa ja Karibian alueella tekemää työtä noudattamalla lähestymistapaa, joka sisältää DIPECHO-ohjelmien toteuttamisen; 3. kehottaa laajentamaan kyseisen lähestymistavan noudattamista muualle maailmaan tämän kuitenkaan estämättä valikoitujen aloitteiden toteuttamista alueilla, jotka eivät kuulu DIPECHO-ohjelmien soveltamisalaan; 4. ilmaisee jälleen vakaan käsityksensä, että suuronnettomuuksien ehkäisy tulisi ottaa järjestelmällisesti huomioon sen kehitysyhteistyöpolitiikassa, erityisesti valmisteltaessa AKT-valtioiden ja Euroopan unionin uutta sopimusta ja kaikissa uusissa tai uudistettavissa yhteistyösopimuksissa; 5. vaatii, että suuronnettomuuksien ehkäisyyn liittyvät erilaiset näkökohdat (itse ehkäisy, suuronnettomuuksien seurauksien lieventäminen ja suuronnettomuuksiin varautuminen) olisi otettava huomioon kehitys- ja kehitysyhteistyöpolitiikkojen täysiarvoisena osana sekä yleisissä ohjelmissa että näihin ohjelmiin sisältyvissä erityishankkeissa, ja kehottaa erityisesti liittämään kaikkiin ECHO: n rahoittamiin humanitaarisiin toimiin ehkäiseviä toimenpiteitä; 6. kehottaa kiinnittämään enemmän huomiota suuronnettomuuksien suuriin yhteiskunnallis-taloudellisiin kustannuksiin ja suuronnettomuuksien ehkäisystä koituviin etuihin suoritettaessa Euroopan unionin kehityspolitiikkoja, -strategioita, -ohjelmia ja -hankkeita koskevia ympäristöarviointeja; 7. kehottaa yhteispuheenjohtajiaan välittämään tämän päätöslauselman AKT-EU-neuvostolle ja komissiolle. (1) Yhteinen edustajakokous hyväksynyt 14. lokakuuta 1999 Nassaussa (Bahama).